Preguntes freqüents | Compraprop - Comerç de proximitat\nTens dubtes sobre el funcionament de compraprop.rieradecaldes.com?\nAjuda a clients\nNecessito estar registrat per poder comprar?\nPerquè la vostra comanda arribi a la botiga o servei és necessari registrar-se prèviament com a usuari. Si s’escau, la botiga ha de poder posar-se en contacte amb vosaltres per confirmar alguns aspectes de la comanda o poder-vos avisar si sorgeix alguna incidència. El procés d’alta és ràpid, el podeu fer en un tres i no res. I el més important, el registre és gratuït i podeu eliminar les vostres dades sempre que ho desitgeu.\nCal fer tota la comanda a través de la plataforma?\nNo és necessari que totes les comandes es facin a través de la plataforma. Una vegada conegueu els productes o serveis de l’establiment, podeu posar-vos-hi en contacte per telèfon, WhatsApp o els canals de contacte que l’establiment hagi establert.\nVull que m’ho portin a casa, com ho he de fer?\nCada establiment té la seva pròpia política d'enviaments. Fixeu-vos en les icones que apareixen sobre la imatge de cada establiment. Si hi ha la icona d'un camió és que també ofereix entrega a domicili, no tots els establiments n’ofereixen. D’altra banda, a la pàgina de cada establiment podreu veure quines condicions d'entrega ofereix i el cost del servei, si en té. Si teniu algun dubte truqueu o poseu-vos en contacte directament amb l’establiment.\nVull comprar en diferents botigues, ho puc fer a través d’una mateixa compra?\nAquest és un centre comercial online, i com a tal, cada botiga opera de manera independent i gestiona les seves comandes. Podràs comprar a diferents establiments, però el procés de pagament serà independent per a cada botiga. Quan arribis al procés final de pagament, veuràs que tindràs diferents cistelles de la compra i que hauràs de pagar-ne cadascuna per separat.\nPuc pagar amb targeta de crèdit o bizum?\nCada establiment té establert el seu propi mètode de pagament, que està indicat en la descripció dels seus serveis. En cas de dubte, poseu-vos en contacte amb l’establiment.\nPuc modificar/anular la meva comanda una vegada feta?\nSi ja has fet el pagament, caldrà que et posis en contacte amb l'establiment perquè seran ells qui hauran de fer la devolució de l'import i anul.lar la comanda.\nQuins negocis poden donar-se d’alta?\nAquesta plataforma està creada perquè tots els establiments comercials ubicats als municipis que conformen l’Associació de Municipis de l’Eix de la Riera de Caldes (AMERC) pugueu vendre els vostres productes i serveis online. Per tant, per vendre-hi heu de tenir una activitat comercial domiciliada o ubicada en una d’aquestes sis localitats: Caldes de Montbui, La Llagosta, Palau-solità i Plegamans, Polinyà, Santa Perpètua de Mogoda i Sentmenat.\nNo tinc botiga física, puc vendre online?\nAquesta és una plataforma que precisament incentiva la venda digital. Si l’activitat la teniu domiciliada en algun dels sis municipis de l’AMERC ho podeu fer sense cap problema.\nSí, és totalment necessari. Els administradors de la plataforma validaran les vostres dades, a fi de garantir que compliu amb els requisits exigits. Si teniu dubtes a l’hora d’emplenar el formulari no dubteu en contactar amb nosaltres.\nEs podrà modificar la informació dels productes o serveis oferts?\nSí, des del vostre gestor personal podreu modificar tota la informació que desitgeu, tant en relació al vostre comerç com en relació als productes; descripció, preu i fotografies. Si voleu pujar molts productes alhora, teniu l'opció de fer-ho a través d'un arxiu csv. Un cop pujat l'arxiu, només haureu de fer una validació final de cada producte i afegir-hi les fotografies associades a cada un d'ells.\nCom es podrà cobrar als clients?\nLa plataforma permet fins a tres sistemes de cobrament: o\tPagament en el punt de venda: el client paga quan passa a recollir el producte o se li entrega a casa (en efectiu o datàfon). o\tBizum: necessitareu tenir un telèfon vinculat a un compte bizum actiu. Un cop comproveu que heu rebut l'import, caldrà que ho marqueu a la plataforma per tal que el client rebi la conformitat del pagament i sapiga que la seva compra està en procés de preparació. o\tTargeta de crèdit: heu de tenir contractat un TPV virtual amb la vostra entitat bancària.\nComo configuro el meu TPV a la plataforma?\nPENDENT heu de tenir contractat un TPV virtual amb la vostra entitat bancària, i proporcionar-nos el codi de comerç (FUC) i la clau SHA256 per poder configurar el TPV del comerç a la plataforma.\nCom es fa l'entrega/repartiment dels productes venuts?\nAra mateix la plataforma no té integrada l’opció de repartiment a domicili. Per tant, sereu vosaltres mateixos que indicareu el tipus d’entrega que oferiu el vostres clients: recollida a la botiga física i/o lliurament a domicili. En qualsevol cas, podreu definir el marge de temps que necessiteu per preparar la comanda i el cost que voleu afegir en cas d'entrega a domicili.\nEs pot cobrar per fer l’entrega a domicili?\nEls preus els marqueu vosaltres. És important que en la vostra botiga online establiu clarament els preus dels vostres productes així com les despeses extres d’entrega a domicili perquè els clients no tinguin cap dubte al respecte.\nJa tenim la nostra pròpia botiga online, podem estar d’alta igualment a la plataforma?\nNo hi ha cap problema. Únicament haureu d’indicar l’enllaç a la vostra botiga online.\nS’ha de pagar alguna comissió per l’ús de la plataforma?\nNo, és totalment gratuïta, ja que el cost l’assumeixen el sis ajuntament de l’AMERC. L’objectiu és ajudar a les botigues, restaurants, bars i resta d’establiments comercials del territori, en un moment on la venda física és especialment difícil.


S'Araucària - Revista digital del CEIP Sa Graduada Maó: Sant Jordi 2016\nP3: N'Ana va anar amb en Philip per fer el punt, esteia molt contenta quan li van dir el seu nom. N'Ana va fer el punt de llibre amb plastidecor, li agraderia que li regalesin un conte.\nP4: En Maties va anar per fer el taller amb na Puri, quan li van dir el seu nom va sentir molta alegría, en Maties per fer el punt de llibre va emprar plastidecor, li agraderia que li regalesin un cotxe de jugueta.\nP5:Na Mar ho va fer amb n'Antonia, quan li van dir al seu nom va estar molt emocionada, na Mar per fer el punt de llibre o va fer amb aquarel·las, retoladors i pintures, li agradaria que li regalesin un conte.\n2n A: N'Elena per fer el punt de llibre amb a Puri, quant li van dir al seu nom va sentir molta alegría, ho va fer amb paper i plastidecor, li agradaria que li regalesin un conte.\n2n B:Na Hannah per fer el punt de llibre ho va fer amb en Philip i n'Amaia amb na Puri,na Hannah esteia molt emosionada i n'Amaia no s'ho esperava, na Hannah per fer el punt de llibre va dibuixar, i n'Amaia amb retoladors, na Hannah li agradaria que li regalesin un conte i n'Amaia li agradaria que li regalesin un llapis.\n3r: Na Claudia va fer el punt de llibre amb na Puri, quant li van dir el seu nom va estar molt contenta, ho va fer amb telas i retoladors, li agradaria que li regalesin una rosa.\n4t: En Manuel per fer el punt de llibre ho va fer amb na Puri, quant li van dir el seu nom va sentir molta alegría, per fer el punt de llibre ho va fer amb retoladors i llapis, li agradaria que li regalesin una play 4.\n5èX: Na Noa per fer el punt de llibre ho va fer amb en Philip, no s'ho esperava,li\nva agradar molt,per fer el punt de llibre ho va fer amb plastidecor, el diploma li va agradar, però un llibre li agués agradat.\n6èA: Na Laura per fer el punt de llibre ho va fer amb na Puri, quant li van dir el seu nom no so esperava, na Laura per fer el punt de llibre ho va fer dibuixant, amb cintes adesives de colors, li agradaria que li regalesin un estoig nou.\n6èB: Na Nerea per fer el punt de llibre ho va fer amb na Laura, va tenir nirvis, na Nerea per fer el punt de llibre ho va fer amb tela i pintures, li agraderia que li regalesin un llibre.\nPublicat per Sa Graduada Maó a 0:55\nBolatge a p3\nCOLÓNIES DE 3r\nJA ESTÀN preparats!!\nPARADETA DE LIRES\nLA CLASSE D P5\nUna gran notícia!!!!\nFlors amb bòtils!\nPowerPoint Sobre la Prehistòria\nCAN YOU READ ME A BOOK?


Garbí, hotel a Calella de Palafrugell (Baix Empordà)\nPàgina d'inici\tCases Rurals\tAltres allotjaments\tGarbí\nHotel Garbí - © Logis\nL'Hotel Garbí, regentat per la família Serra, es troba a Calella de Palafrugell, una de les poblacions amb més encant de la Costa Brava. Les comoditats d'allotjar-se en un hotel Logis com el Garbí són múltiples, tant pel que fa als espais exteriors com als interiors. L'exterior de l'hotel està fet per al gaudi i el relax, especialment als mesos d'estiu. Disposa d'una piscina climatitzada a partir de les vacances de Setmana Santa i d’un ampli jardí en el qual, gràcies a la frondosa pineda, els hostes poden descansar a l'ombra si no volen prendre el sol. Es tracta d'un bon hotel per gaudir de l'encant de la Costa Brava, per la seva excel·lent ubicació a la població de Calella de Palafrugell i pels serveis que oferim perquè puguin descansar després d'un dia de platja, turisme i visites pels voltants.\nHabitació: de 104,20 a 253 €\nMitja pensió: de 71,60 a 151,50 €\nNombre d'habitacions : 52\nHabitacions amb WC: 52\nAdreça: Avinguda de Baldomer Gili i Roig, 20 17210


Victòries agredolces - Diari Jornada\nAhir es van aprovar al Parlament algunes qüestions d'interès i rellevància. D'una banda, es va ratificar el dret d'autodeterminació de Catalunya i, de l'altra, es va constatar a la cambra el rebuig a la monarquia amb la reprovació de Felip de Borbó per la seva actitud davant la repressió contra la població de Catalunya.\nDos fets d'innegable importància que marquen un rumb interessant. Sobretot perquè els comuns sumen, amplien la base i aposten per fer els passos cap a la consolidació del dret a decidir de Catalunya. Sens dubte són dues notícies positives perquè, lluny d'ensorrar (com volen des del regne d'Espanya) les accions per defensar el dret de votar lliurement (i sense repressió de cap mena) sobre el futur que el poble sobirà català vol donar-se a si mateix, estan agafant cada vegada més força. I el mateix passa amb el rebuig del sistema monàrquic. I això malgrat el dur cop que va patir el sobiranisme al començament de la setmana, amb aquesta ruptura en la unitat de criteri dels independentistes.\nPotser aquest cop no es pot assaborir del tot aquest pas interessant, a través del qual la via institucional es posa en línia amb el sentiment del 80% de la població catalana. (No sabem el percentatge de l'espanyola perquè ningú ens pregunta sobre el rei des de fa anys, i deu ser per alguna cosa.)\nCal recuperar la unitat d'acció del bloc sobiranista. Aclarir bé les postures. Reconèixer les pors, les pressions i, si hagués estat el cas, els possibles acords. Més que mai: llum i taquígrafs. Perquè la pèrdua dels vots dels diputats que es van negar a designar substitut per no complir amb la interlocutòria de Llarena suposen una mica més que els seus vots. Han trencat alguna cosa més profunda que caldrà reconstruir d'alguna manera. Una cosa que estava per sobre de les sigles i dels partits: l'esperit d'unitat de l'1 d'Octubre.\nÉs positiva la suma dels comuns. Com també ho seria la presa en consideració de la necessitat d'un replantejament urgent del bloc sobiranista sobre els seus llaços, acords i desacords. La república està en camí i la por no hauria de seguir fent bassals on la pista ja estava treballada.


L’Ajuntament d’Eivissa obre el 3 de maig les inscripcions a les escoletes municipals\nPublicat el Dilluns, 16 abril 2018 10:50\nL’Ajuntament d’Eivissa obre, a partir del dia 3 de maig, el termini de presentació per a les inscripcions a les escoletes de de Vila i Can Cantó amb un total de 54 places per a infants de 0 a 3 anys. El termini d’inscripcions finalitzarà el dia 16 de maig.\nPer altra banda, i amb l’objectiu de que les famílies interessades en conèixer les instal·lacions de les escoletes de Vila i de Can Cantó puguin visitar-les, es realitzarà una jornada de portes obertes a cada un dels centres. Així, la jornada de portes obertes a S’Escoleta de Vila serà el dia 26 d’abril i a l’escoleta de Can Cantó el dia 27 d’abril, entre les 16.00 i les 18.00 hores.\n6 places + 1 Necessitats Educatives de Suport Específic (0 – 1 any) a S'Escoleta de Vila\n6 places + 1 Necessitats Educatives de Suport Específic (0 – 1 any) a l’escoleta Can Cantó\n4 places + 1 Necessitats Educatives de Suport Específic (1 – 2 anys) a S'Escoleta de Vila\n4 places + 1 Necessitats Educatives de Suport Específic (1 – 2 anys) a l’escoleta Can Cantó\n5 places + 1 Necessitats Educatives de Suport Específic (2 – 3 anys) a S'Escoleta de Vila\n22 places + 2 Necessitats Educatives de Suport Específic (2 – 3 anys ) a l’escoleta Can Cantó\nQueden reservades 1 plaça del nombre total de cada grup per a alumnat amb Necessitats Educatives de Suport Específic i en cas de no cobrir-se quan finalitzi el període d’inscripció, aquestes passaran a ser una plaça ordinària, de forma que es podrà adjudicar a altres alumnes.\nLa recollida i entrega d’impresos començarà a partir del dia 26 d’abril al Registre General d’Entrada de l’Ajuntament d’Eivissa al carrer Canàries, nº35 , de 09.00 a 14.00 hores.\nLa llista provisional d’admesos i admeses es farà pública el dia 06 de juny a les escoletes, al tauló d'anuncis i a la pàgina web de l'Ajuntament d'Eivissa.\nPeríode de reclamacions s’obrirà del 06 al 08 de juny de 2018 al Registre General d’Entrada de l’Ajuntament d’Eivissa i el Llistat definitiu es farà públic el dia 15 de juny de 2018 a les escoletes, al tauló d'anuncis i a la pàgina web de l'Ajuntament d'Eivissa.\nLa matriculació començarà el dia 15 de juny i finalitzarà el dia 21 de juny.


Una mirada interna al Club, a la REVISTA BARÇA - FC Barcelona\nHomeClubNotíciesUna mirada interna al Club, a la REVISTA BARÇA\nUna mirada interna al Club, a la REVISTA BARÇA\nLa revista del mes d'abril aprofundeix en la vida d'onze persones del Club que, des de l'anonimat, treballen perquè l'Entitat funcioni com la millor del món\nPortada del número 56 de la REVISTA BARÇA\nLa REVISTA BARÇA d’aquest mes té onze protagonistes molt especials. No són jugadors del primer equip de futbol ni de cap altra secció professional o no professional, sinó onze persones vinculades al FC Barcelona que, allunyades del focus mediàtic, ajuden i treballen cada dia perquè la maquinària interna del Club funcioni correctament. Aquest col·lectiu és també una part imprescindible perquè el FC Barcelona s’hagi convertit en una referència mundial, objecte d’estudi, dins i fora dels terrenys de joc. És per aquest motiu que aquesta REVISTA BARÇA es titula ‘A l’ombra dels campions’.\nEn aquest número 56 de la revista ens endinsem en el Departament de Màrqueting, en l’Oficina d’Atenció al Barcelonista i en el Centre de Documentació, i visitem la Masia, el Camp Nou, el Palau Blaugrana i la Ciutat Esportiva per explicar quin treball es fa a les entranyes del Club. Els empleats amb qui hem parlat exerceixen la seva feina des de la responsabilitat i, sobretot, des de la fidelitat que suposa pertànyer a una entitat que, més que una feina, és vista com casa seva.\nEls onze protagonistes\nAixí, doncs, coneixerem millor Fernando Redondo, cuiner de les joves promeses que viuen a la Ciutat Esportiva; Estefanía Ródenas, la dona que té totes les respostes a l’OAB; Dolors Romero, la coordinadora d’instal·lacions i qui sempre sap què està passant al Camp Nou; Marc Gómez, la cara més alegre del Centre de Documentació; Ernest Llirinós, el coordinador i secretari de la Comissió Esportiva del Club; Aoi Arimoto, que supervisa que la marca FCB tingui una correcta aplicació tant internament com externament; Marta Yebra, la persona que coneix tots els detalls de l’handbol blaugrana; Juan Gómez, l’encarregat de material del Juvenil A; Octavi Tarrés, exporter de l’equip d’hoquei i membre del Departament de Ticketing; Antonio Tavira, cap de manteniment i obres del Club; i Vicente Egido, l’encarregat d’organitzar tots els desplaçaments dels equips fins al 22 de març, dia en què va jubilar-se.\nLa REVISTA BARÇA ret un petit homenatge a aquests onze empleats i a tota la resta, que, des de l’anonimat, formen una estructura més que necessària perquè el FC Barcelona continuï creixent i millorant cada dia. Perquè sigui considerat el millor club del món.\nEspinàs, Mestre i Marcial, també\nA més, aquest número de la revista no deixa de banda l’actualitat i s’endinsa en una comparació entre César i Messi, des de fa poques setmanes el màxim golejador de la història del Club. La publicació, que en els propers dies arribarà a casa dels socis, entrevista també Josep Maria Espinàs, coautor de la lletra del ‘Cant del Barça’, i parla amb Jordi Mestre, el directiu responsable del futbol formatiu. Com sempre, la REVISTA BARÇA es completa amb les seccions ‘L’ex...’ i ‘Quina nit!’, aquest cop amb Marcial Pina i una versió italianitzada de la final de Wembley 1992 com a protagonistes.\nHomenatge a més de 40 anys de fidelitat


Serret només admet la desobediència - Notícies Política - Notícies Política - e-notícies\nPolítica · 30 d'Abril de 2021. 15:37h.\nEl delicte no està penat amb presó\nL'exconsellera Meritxell Serret, en la seva declaració al Suprem davant del jutge Llarena, ha reconegut haver desobeït el Tribunal Constitucional però ha negat que des del seu departament d'Agricultura s'hagués comès un delicte de malversació, pel qual també està processada. Serret ha sortit en llibertat i sense mesures cautelars del Tribunal Suprem.\nL'exconsellera ha explicat a la sortida que ha reconegut haver rebut els advertiments del Tribunal Constitucional, que va assumir "el mandat popular i democràtic", com també els acords de govern per a la celebració del referèndum de l'1-O.\nEn relació amb l'acusació de malversació, ha corroborat que des del Departament d'Agricultura durant el seu mandat "no es va assumir cap cost relacionat amb el referèndum".\n"Continuarem amb el procés i, com a diputada, treballant per trobar una solució democràtica i política a un conflicte que no hauria d'haver sortit de l'arena política i que no hauria d'haver entrat mai en els tribunals", ha sentenciat.


Dos helicòpters van actuar dissabte passat a Arenys de Munt per urgències mèdiques\ndivendres, 24 de setembre de 2021, 16:32\nEs tractarva de dues operacions diferents: una ciclista ferida greument a Collsacreu i per una persona que havia perdut el coneixement\nArxivat a: Societat · Successos · Urgències · Seguretat · Arenys de Munt\nRedacció | dimecres, 8 de setembre de 2021, 15:15\nDos helicòpters van haver d'actuar dissabte passat al migdia a Arenys de Munt per motius mèdics. L'actuació dels equips aeris va cridar l'atenció de diversos veïns. Segons avança Ràdio Arenys de Munt, es va tractar de dues operacions diferents per a rescatar gent ferida, però que eren casos diferenciats. El primer per una ciclista ferida greument a Collsacreu i l'altra per una persona que havia perdut el coneixement.\nEl primer helicòpter a Collsacreu. Foto: Ràdio Arenys de Munt.\nLa ciclista va patir una caiguda en una pista forestal de la urbanització i va haver de ser traslladada en helicòpter a l’Hospital de Mataró. Els bombers rebre l’avís de l’accident prop de les 12 del migdia d’aquest dissabte, dia 4 de setembre. Una dona que circulava en bicicleta havia patit una caiguda en una pista forestal ubicada en el terme municipal d’Arenys de Munt, en concret als afores de la urbanització Collsacreu. La dona havia patit ferides greus, ja que arran de la caiguda se li havia clavat el manillar de la bicicleta a la pelvis i li havia causat una ferida per incisió profunda.\nEl segon helicòpter al camp de futbol. Foto: Ràdio Arenys de Munt.\nAl lloc dels fets s’hi van traslladar tres dotacions terrestres i un helicòpter del Grup d’Actuacions Especials (GRAE), que van ser els encarregats de fer el salvament de la dona. Finalment la víctima va ser evacuada en helicòpter fins a l’Hospital de Mataró, on es recupera de les ferides patides per la caiguda. D'altra banda, un altre helicòpter mèdic va aterrar dissabte al Camp de futbol per intentar reanimar un veí de la zona, que havia perdut el coneixement, però no van poder fer res per salvar-li la vida.


Reial Decret llei 17/2020 - Mutua Universal\nReial decret llei 17/2020\nDe 5 de maig, pel qual s'aproven mesures de dono suport al sector cultural i de caràcter tributari per fer front a l'impacte econòmic i social de la COVID-2019\nPublicat el: 06/05/2020\nÉs necessari garantir la supervivència de les estructures culturals, i dels treballadors i empreses que es dediquen a aquest sector; i d'aquesta manera fer efectiu el dret d'accés a la cultura. A aquesta finalitat respon aquesta disposició, aprovant una sèrie de mesures de dono suport al sector cultural per fer front a la situació derivada de la COVID-2019.\nDestaquem pel seu interès els següents aspectes en matèria de contractes del sector públic:\nContinuació i inici dels procediments de contractació celebrats per entitats del Sector Públic durant la vigència de l'estat d'alarma (Disposició addicional vuitena)\nSe'n recorda l'aixecament de la suspensió dels termes i interrupció dels terminis dels procediments de contractació promoguts per entitats pertanyents al Sector Públic (article 3 de la Llei 9/2017, de 8 de novembre, de Contractes del Sector Públic), sempre que la seva tramitació es faci per mitjans electrònics.\nEs permetrà l'inici de nous procediments de contractació de la qual tramitació es dugui a terme també per mitjans electrònics.\nAquesta mesura s'estendrà als recursos especials que procedeixin en ambdós casos\nModificació de la Llei 9/2017, de 8 de novembre, de Contractes del Sector Públic per la qual es transposen a l'ordenament jurídic espanyol les Directives del Parlament Europeu i del Consell 2014/23/UE, de 26 de febrer de 2014 (Disposició final vuitena)\nEs dona nova redacció als apartats 2 i 3 de l'article 33 (Encàrrecs d'entitats pertanyents al sector públic que no tinguin la consideració de poder adjudicador a mitjans propis personificats) de la LCSP:\n«2. Tindran la consideració de mitjà propi personificat pel que fa a una entitat pertanyent al Sector Públic que no tingui la consideració de poder adjudicador, aquelles persones jurídiques, de dret públic o de dret privat, que compleixin tots i cadascun dels requisits següents:\na) Que l'ens que fa l'encàrrec ostenti control, directe o indirecte, en el sentit de l'article 32.2.a), primer i segons paràgrafs d'aquesta Llei, sobre l'ens destinatari del mateix.\nb) Que la totalitat del capital social o patrimoni de l'ens destinatari de l'encàrrec sigui de titularitat pública.\nc) Que més del 80 per cent de les activitats de l'ens destinatari de l'encàrrec es duguin a terme en l'exercici dels comesos que li han estat confiats per l'entitat que fa l'encàrrec i que el controla o per unes altres persones jurídiques controlades de la mateixa manera per l'entitat que fa l'encàrrec.\nEl compliment efectiu del requisit establert en aquesta lletra haurà de quedar reflectit en la Memòria integrant dels Comptes Anuals de l'ens destinatari de l'encàrrec i, en conseqüència, ser objecte de verificació per l'auditor de comptes en la realització de l'auditoria d'aquests comptes anuals de conformitat amb la normativa reguladora de l'activitat d'auditoria de comptes.\nL'apartat 2 d'aquest article també s'aplicarà en els casos en què una entitat del Sector Públic estatal faci un encàrrec a una altra del mateix sector, sempre que l'entitat que fa l'encàrrec i la que el rebi estiguin controlades, directament o indirectament, per la mateixa entitat d'aquest sector i, a més, la totalitat del capital social o patrimoni de l'entitat destinatària de l'encàrrec sigui de titularitat pública. En aquest supòsit, el requisit de l'apartat 2.c) anterior, de la qual acreditació haurà de reflectir-se en la forma disposada en ell, s'entendrà complert per referència al conjunt d'activitats que es facin en l'exercici dels comesos que li hagin estat confiats per l'entitat que fa l'encàrrec, per l'entitat que controla directament o indirectament tant a l'entitat que fa l'encàrrec com a què el rep, així com per qualsevol altra entitat també controlada directament o indirectament per l'anterior. En aquests casos, la compensació a percebre per l'entitat que rebi l'encàrrec haurà de ser aprovada per l'entitat pública que controla a l'entitat que fa l'encàrrec i a què el rep, havent d'adequar-se aquesta compensació i les altres condicions de l'encàrrec a les generals del mercat de manera que no es distorsioni la lliure competència. La possibilitat que estableix el paràgraf anterior també podrà ser utilitzada per les Comunitats Autònomes i Ciutats Autònomes dins cadascun els seus respectius sectors públics.»\nModificació de l'art. 34 (Mesures en matèria de contractació pública per pal·liar les conseqüències de la COVID-19) del Reial Decret llei 8/2020, de 17 de març, de mesures urgents extraordinàries per fer front a l'impacte econòmic i social de la COVID-19 (Disposició final novena)\nLes següents modificacions tenen efectes des de l'entrada en vigor del Reial Decret llei 8/2020, de 17 de març.\nS'afegeix un paràgraf final a l'apartat 1 de l'article 34:\na) «En els contractes de serveis i de subministraments de prestació successiva que hagin quedat suspesos de conformitat amb el que preveu aquest apartat, l'òrgan de contractació podrà concedir a instàncies del contractista una bestreta a compte de l'import estimat de la indemnització que correspongui. L'abonament de la bestreta podrà fer-se en un només pagament o mitjançant pagaments periòdics. Posteriorment, l'import anticipat es descomptarà de la liquidació del contracte. L'òrgan de contractació podrà exigir per efectuar la bestreta que el mateix s'asseguri mitjançant qualsevol de les formes de garantia previstes en la Llei 9/2017, de 8 de novembre, de Contractes del Sector Públic.».\nb) Es modifica l'últim paràgraf de l'apartat 4 de l'article 34:\n«L'aplicació del que disposa aquest apartat només procedirà quan l'òrgan de contractació, a instàncies del contractista, hagués apreciat la impossibilitat d'execució del contracte com a conseqüència de la situació descrita en el seu primer paràgraf i únicament pel que fa a la part del contracte afectada per aquesta impossibilitat.»\nc) S'afegeix un paràgraf final a l'apartat 7 de l'article 34:\n«També tindran la consideració de “contractes públics” els contractes d'obres, els contractes de serveis o consultories i assistències que siguin complementaris a un contracte d'obres principal i necessàries per a la correcta realització de la prestació, així com els contractes de concessió, ja siguin d'obres o de serveis, inclosos els contractes de gestió de serveis públics; celebrats per les entitats pertanyents al Sector Públic en el sentit definit en l'article 3 de la Llei 9/2017, de 8 de novembre; sempre que estiguin vigents a l'entrada en vigor d'aquest reial decret llei i sigui quina sigui la normativa de contractació pública a què estiguin subjectes conforme al plec. En aquests contractes, no resultarà d'aplicació a les suspensions a què es refereix aquest article, a més de les disposicions assenyalades als seus apartats 1 i 3, el que disposa els articles relatius a indemnitzacions per suspensions de contractes en la normativa de contractació pública anterior al Reial decret legislatiu 3/2011, de 14 de novembre, que sigui aplicable als mateixos, ni aquelles indemnitzacions per suspensió previstes en els plecs de contractes en l'àmbit de la normativa de contractació pública en els sectors de l'aigua, l'energia, els transports i els serveis postals.»\nVigor: 7 de maig de 2020.\nDescàrrega el Reial Decret llei 16/2020


El centre social de Sants demana un procés participatiu per intentar salvar Can Vies | betevé Web\nCarmen Cortés VidalMarta Casals Torres@martacasalst dimecres 22 de febrer, 2017 , 17.19\nEl centre social de Sants demana un procés participatiu per intentar salvar Can Vies\nL’entitat proposa també desafectar les parcel·les que encara queden per executar i així desencallar la tercera fase de construcció del calaix de Sants\nEls impulsors consideren que el procés ha de ser una segona oportunitat, tant per repensar l'última fase del cobriment de les vies de Sants com també replantejar el futur de Can Vies. En aquest punt topen amb la voluntat de l'entitat Adeu Can Vies i l'Associació de Veïns de Badal, Brasil i la Bordeta que continuen apostant per l'enderroc de Can Vies i la construcció de la rampa prevista en aquest lloc. L'Ajuntament, de la seva banda, assegura que estudiarà la proposta i valora que "surti del teixit veïnal i contribueixi a despolititzar el conflicte".\nL'última fase per cobrir les vies de l'AVE s'està eternitzant en el temps i un sector veïnal ha plantejat l'estratègia que, al seu entendre, ha d'ajudar a desbloquejar-la. Fins ara el Pla d'actuació urbana (PAU) corresponent a aquesta fase, preveia que la intervenció en les tres parcel·les afectades s'havia de fer en bloc. El problema és que una de les parcel·les és la que conté les finques dels números 40 i 42 del carrer dels Jocs Florals, és a dir, el centre social Can Vies.\nEl desacord sobre quin ha de ser el futur del centre bloqueja la resta d'actuacions i ara es busca desafectar totes les parcel·les i, en paral·lel, obrir un procés participatiu per replantejar la tercera fase i, de retruc, Can Vies. El centre social de Sants no dona per perduda la possibilitat de deixar dempeus la històrica entitat: "El tema de la rampa està obert i justament aquest procés participatiu el que pot fer és ajudar a parlar d'aquest tema", diu Josep Maria Domingo, president del centre social de Sants. En la mateixa línia s'expressa Jordi Falcó, membre també de l'entitat santsenca, que assegura que no s'entendria que "per un detall que no és l'essencial no es desencalli el procés".\nEn canvi, qui no preveu alterar ni una coma del projecte ja aprovat pel que fa a Can Vies és l'entitat Adeu Can Vies. Josep Coromines, membre d'aquesta plataforma, considera que el projecte aprovat per construir una rampa i enderrocar el centre social "compta amb el suport de la majoria política i social" i que la proposta feta pel centre social de Sants" és per encobrir que es vol donar Can Vies als joves que hi ha allà". Tant el representant d'aquesta plataforma com dos membres de l'Associació de Veïns de Badal Brasil i la Bordeta han assistit a la roda de premsa convocada pel centre social de Sants i han mostrat l'enuig per no haver pogut participar-hi.\nL'enfrontament entre les solucions que uns i altres proposen per a Can Vies fa difícil preveure una entesa. Per tant, si l'Ajuntament accepta la proposta del procés participatiu, serà la veu de la majoria la que desencalli l'etern debat. El govern veu amb bons ulls la iniciativa, celebra "que surti del teixit veïnal i ajudi a despolititzar el conflicte" i garanteix "el màxim diàleg amb totes les parts per aconseguir una solució consensuada amb el major nombre de veïns". Cal recordar que tant l'alcaldessa Ada Colau com la tinent d'Urbanisme, Janet Sanz, s'han posicionat favorablement a mantenir Can Vies.\nCan ViesCentre Social de Santsurbanisme\nFracassa la proposta del PP per enderrocar Can Vies\nPrimers reallotjaments del camí de la Cadena


El 'via crucis' de dues àvies filipines\nEl nou cinema independent filipí aterra per primera vegada a la cartellera amb 'Lola (Abuela)'\nXAVI SERRA 04/03/2011 00:00\n260x366 La pel·lícula retrata amb detall els ritus funeraris de determinades regions de les Filipines. / GOLEM La pel·lícula retrata amb detall els ritus funeraris de determinades regions de les Filipines. / GOLEM\nHi ha directors als quals la distribució comercial ha condemnat a la invisibilitat, malgrat que el seu cinema camina amb fermesa i autoritat pel circuit de festivals internacionals. El filipí Brillante Mendoza (San Fernando, 1960) n'és un. Nineta dels ulls de Cannes, on va guanyar el premi al millor director amb Kinatay (2009) i es va ficar Tarantino a la butxaca, les seves pel·lícules acostumen a mostrar sense filtres la crua realitat de la moderna societat filipina, on l'exercici de la supervivència esdevé un principi motor que no deixa espai per als judicis morals.\nAl seu últim film, Mendoza posa en escena un drama terrible a partir d'un problema quasi absurd però molt freqüent a les Filipines d'avui dia: el robatori de mòbils. Símbol d'estatus social per als joves filipins, el furt d'un mòbil desencadena un homicidi en què mor el nét de l'àvia Sepa. L'anciana intentarà amb tots els seus mitjans -que no són gaires- celebrar un enterrament digne i exigir el càstig de l'assassí. Aquest, detingut a la presó, és el nét de l'àvia Puring, una venedora de verdures que farà tots el que podrà per treure'l de la presó.\nALola (Abuela) , Mendoza hi retrata una perifèria de Manila a vessar d'aigua (estem a la temporada de les pluges) i un precari i caòtic paisatge urbà de cases construïdes sobre l'aigua en què la figura de l'àvia funciona més com a factor de cohesió i resistència que com a càrrega per a unes famílies amb vides fràgils i clandestines. El director traça un paral·lelisme evident entre les dues dones, que persegueix amb una càmera gairebé enganxada al clatell de les ancianes per carrers i jutjats, presons i autobusos, escenaris reals que Mendoza examina amb una mirada gairebé documental i recursos narratius propis d'aquest gènere.\nSom al davant d'una pel·lícula bella i emotiva sobre la necessitat d'enterrar el dolor i superar la pèrdua, protagonitzada per dues grans actrius octogenàries, les úniques professionals d'un film que conté molt exercici d'apropiació dels codis neorealistes i que, en conseqüència, trasllada amb força una veritat profunda del món que retrata.\nEls altres de Filipinies\nDarrere de Mendoza hi ha una nova generació d'autors que últimament han revitalitzat l'escena independent del cinema filipí, entre els quals destaquen Raya Martin, Lav Díaz i Khavn de la Cruz. El primer és el més jove i transgressor, un explorador de les essències més primitives del cinema adorat pel festival de Canes; el segon és conegut per les maratonianes pel·lícules de més de vuit hores, experiències que transformen la relació de l'espectador amb el cinema, i el tercer és el més prolífic i underground , un activista punk disfressat de cineasta. Mendoza, que ja prepara un nou projecte amb Isabelle Hupert, ha estat el primer a trencar la barrera de la distribució comercial, però segurament no serà l'últim.


Eibar i Barça tanquen la lliga amb un empat – exit21.org\nEl Barça de Valverde ha tancat el campionat traient un repartiment de punts davant l’Eibar (2-2).\nL’equip local s’avançaria en el marcador amb un gol de l’armer Marc Cucurella al minut 20. Messi igualaria la balança al 31, i al minut següent posaria als culers per davant. Abans del descans l’altre jugador armer De Blasi tornaria a empatar.\nAquest partit de lliga i més enllà del punt aconseguit no ha estat més que un assaig de cara a la final de Copa del Rei davant el València. Sens dubte encara hi ha molt a millorar, sobretot en la línia defensiva.\nUn final de somriures i llàgrimes\nFins aquí va arribar la lliga de la regularitat. Alguns equips s’han muntat a l’ascensor: uns per pujar i altres, per baixar.\nL’Atlètic de Madrid és el merescut subcampió de la competició de lliga. Per la seva banda, el València de Marcelino García Toral ha acabat aconseguint la quarta plaça de la classificació i amb ella el passaport a la Champions.\nNo poden dir el mateix els madridistes de Zidane, que han acabat agonitzant perdent els 3 punts contra el Betis. Aquest últim, tot i la victòria, iniciarà el proper curs sense Quique Setién a la banqueta.\nLa lliga ha acabat per als pericos celebrant la seva entrada a l’Europa League després de 12 anys sense estar en aquesta competició. Compartiran el mateix bitllet europeu Getafe i Sevilla.\nAl final el Girona serà el tercer que acompanyi l’Osca i el Rayo Vallecano en el seu viatge a segona divisió. D’altra banda l’estadi de Balaidos s’ha convertit en una festa per la salvació del Celta de Vigo.\nAra toca posar la mirada a la temporada següent. Veurem com es preparen els equips per al pròxim curs. I aquí estarem per explicar-ho.\n← SANT ANASTASI, UNA NIT MÀGICA\nA pel doblet →


Productes des de 0,80€ :: Draps de cuina de Sarga TIBIDABO :: Sanchez Hipertextil ::\n¿Ha oblidat la seva contrasenya? Draps de cuina de Sarga TIBIDABO --- 1,95 € Color: Blanc/Blau Aquest drap de cuina ha estat un dels més venuts i de més rotació de la prestigiosa marca Pascuet, per la seva qualitat, preu i mida. És el preferit tant en llars com en professionals d'hostaleria, ja que asseca els gots i coberts sense deixar res de borrissol, Fabricat en 100% cotó i mida 50x50cm. Trieu la quantitat i els colors que desitgi en la barra de selecció.\nProducte no disponible en aquest moment Draps de cuina de Sarga TIBIDABO Aquest drap de cuina ha estat un dels més venuts i de més rotació de la prestigiosa marca Pascuet, per la seva qualitat, preu i mida. És el preferit tant en llars com en professionals d'hostaleria, ja que asseca els gots i coberts sense deixar res de borrissol, Fabricat en 100% cotó i mida 50x50cm. Trieu la quantitat i els colors que desitgi en la barra de selecció.\nColor: Blanc/Blau Producte no disponible en aquest moment Registre a la botiga online\nFunda nòrdica MENPHIS\nDavantal CANELLAS Estrellas 8365-4\nJoc de llençols 3 peces CLASS


Deixar-se lliscar per les seves excel·lents estacions d’esquí. Si existeix un lloc ideal per esquiar aquest és Andorra. Gràcies a la seva situació privilegiada als Pirineus, ofereix uns pendents espectaculars, remuntadors ràpids i segurs, a més d’accessos fàcils per carretera.\nDes de principis de desembre fins a mitjans d’abril, la temporada d’esquí està assegurada gràcies a les abundants nevades i també als més de 1000 canons de neu. I gairebé sempre amb la presència d’un esplèndid sol mediterrani.\nHi ha més de 300 km de pistes, entre totes les estacions , combinant els paisatges naturals amb els serveis urbans necessaris per satisfer els desitjos dels seus nombrosos visitants.\nTant és així que Andorra és la seu de competicions esportives internacionals d’esquí alpí. La seva constant recerca de l’excel·lència, s’ha vist recompensada amb la concessió de Copes del Món d’Esquí Alpí, Copes del Món d’Esquí de Muntanya, de Quilòmetre Llançat i també ha estat escollida per a la celebració del Freeride World Tour.


Torna "La Riera" amb nous capítols sense l'home de negocis, Joan Anton Balló - Diari de Girona\nTorna "La Riera" amb nous capítols sense l'home de negocis, Joan Anton Balló\nbarcelona | ddg 11.01.2016 | 00:00\nMoment de la mort de Balló a mans de Claudi. tv3\nArrenca el primer capítol del 2016 de La Riera. Una etapa on faltarà un dels personatges principals, que va morir a mans del Claudi a l'últim episodi del 2015. Tv3 emetrà avui, a tres quarts de 4 de la tarda, el primer capítol del 2016 de la sèrie de sobretaula de la cadena.\nL'enfrontament que des del primer dia de la sèrie han mantingut el Claudi i el Balló es va saldar després de sis anys amb la mort del segon a mans del primer. Això porta a un escenari nou per a molts dels personatges de Sant Climent.\nHan passat les festes, la Mercè surt de la clínica i el seu fill Lluís l'acompanya a casa, però ella no vol baixar el ritme i se'n torna a la fonda. Per l'altra banda, el Dani i la Judit estan passant l'època de més eufòria del seu amor. Arriben tard a la feina i a classe, se n'escapen a la mínima que poden... Es comporten gairebé com dos adolescents, tot i que volen mantenir el secret.\nPel que fa a la Tina, l'amor fugaç de l'Albert en el breu temps que va estar separat de la Núria, es presenta al centre social per fer de voluntària. Tothom la rep bé, excepte la Núria, que té por que no hagi vingut a recuperar l'Albert.\nEn aquest primer capítol del 2016 de La Riera també se sabran les conseqüències de l'accident d'en Saül.\nLa Riera és la telenovel·la de sobretaula de TV3, dirigida per Esteve Rovira, que ha comptat amb un notable seguiment al llarg d'aquests anys que es tradueix en un 23% de quota mitjana de pantalla, essent sempre un dels programes més vistos del dia i liderant la seva franja horària, segons xifres de la televisió pública. La sèrie televisiva s'acomiadarà definitivament de l'audiència l'estiu que ve, un cop s'acabi la temporada actual. L'últim episodi de la sèrie s'emetrà a principis del juliol del 2016 i, segons els seus creadors, serà un final explosiu.


ANDORRA A TAULA – Andorra, 24-10-17 – Pirineus TV\nANDORRA A TAULA – Andorra, 24-10-17\nLa gastronomia del país es llueix un any més a l´Andorra a Taula, amb més d´una vintena de restaurants que, a partir del 3 de novembre, donen la possibilitat de tastar exquisideses fetes amb producte d´aquí i amb la creativitat dels xefs que donen nom a la nostra cuina.\nDurant un mes, 25 restaurants ofereixen menús degustació (cinc plats, postres i beguda) per descobrir les propostes més innovadores dels xefs del país fetes, algunes, amb productes artesanals i de pagesos i ramaders d´Andorra, gràcies a la col·laboració del Ministeri d´Agricultura.\nLa roda de premsa de les jornades s´ha fet al Museu Carmen Thyssen Andorra, i és que els menús portaran un descompte del 25% per entrar al museu. També compten amb el suport del MoraBanc Andorra per fer una acció sorpresa l´11 de novembre Poliesportiu d´Andorra, quan tota la grada es convertirà en un gran equip de cuiners i promocionar així la nostra gastronomia allà on arriba el nostre bàsquet.\nParlen al vídeo: Miquel Canturri, propietari del Minim´s - Manel Ara, president de la Unió Hotelera d´Andorra


Acollim la presentació de la 7a Cursa Solidària de Bell-lloc | Diputació de Lleida\nInici / Acollim la presentació de la 7a Cursa Solidària de Bell-lloc\nSe celebrarà el 4 de juliol i els diners recaptats es destinaran íntegrament a l’Associació Talma de Juneda\nEl municipi de Bell-lloc es prepara un any més per celebrar la 7a Cursa Solidària, organitzada pel Club Alpí Bell-lloc i que preveu reunir fins a uns 600 participants el pròxim 4 de juliol de 2015. Les inscripcions s’obriran en 15 dies.\nEl vicepresident primer de la Diputació de Lleida, Miquel Padilla, ha indicat que es tracta d’una cursa totalment consolidada i ha remarcat el valor que té que persones de municipis de tot el territori organitzin esdeveniments esportius com aquest.\nL’alcalde de Bell-lloc, Ramon Cònsola, ha explicat que inicialment aquesta cursa estava organitzada pel propi consistori i que ara li han passat el relleu al Club Alpí Bell-lloc, que ha introduït algunes novetats.\nL’atleta Jackson Quiñonez i la seva entrenadora Ascensión Ibáñez donen suport a aquest esdeveniment, que vol implicar el màxim nombre de persones.\nLa Diputació de Lleida dóna suport a aquest esdeveniment esportiu que inclou tres recorreguts i modalitats:\n• Cursa de 10 km Bell-lloc – Els Alamús – Bell-lloc\n• Cursa de 5 km Bell-lloc – Els Alamús\n• Caminada de 5 km Bell-lloc – Els Alamús


Morella presenta el Llibre de Festes del 54 Sexenni - Diari Millars, informació local en valencià.\nLa Setmana de la Joventut, els bous de Sant Roc, el XXXV Festival Internacional de Música i el Sexenni omplin l’agost d’activitats.\nMorella ha presentat el Llibre de Festes del 54 Sexenni, una celebració extraordinària que se celebra cada sis anys i que està declarada Festa d’Interés Turístic Nacional i Bé d’Interés Cultural Immaterial. Este llibre conté tota la programació cultural i festiva del mes d’agost on destaca la intensa agenda del Sexenni que tindrà lloc des del 18 fins al 27 d’agost. A més, la Setmana de la Joventut, els bous de Sant Roc o el XXXV Festival Internacional de Música són altres setmanes destacades dins de l’agost morellà.\nL’alcalde de Morella, Rhamsés Ripollés, la regidora de Cultura i Festes, Rocío Querol, i el dissenyador del llibre, Miguel Ángel Troncho, han mostrat els continguts d’este nou Llibre de Festes, molt especial per a les morellanes i morellans. Rhamsés ha destacat que “el Llibre de Festes de Morella és més que sols una programació. Este inclou més continguts com articles i informació sobre els gremis i elements que componen el Sexenni”. Rocío ha explicat que “el Llibre de Festes contempla més de 200 actes durant el mes d’agost a Morella on destaca la programació sexennal amb fotografies que recorden l’últim Sexenni, però també inclou la Setmana de la Joventut i els bous de Sant Roc, entre altres”. Finalment, Miguel Ángel ha comentat que “este llibre segueix la mateixa linia que els últims llibres del Sexenni, des de l’any 1994”.\nPost més nousCastelló impulsa una nova millora de la xarxa d’autobusos amb una segona línia circular i millors freqüències i serveis en altres quatre\nPost més vellsIncendi en l’exterior d’una empresa ceràmica de Vila-real


Nom: CAN PALANGRE - CASA PALANGRA\nAdreça: c/ Sant Francesc, 33\nLocalització: Vilassar de Mar (Maresme)\nEdifici civil format per una planta baixa i un pis, Cobert per una teulada de dos vessants amb el carener paral·lel a la façana.\nDestaca el portal de mig punt dovellat i dues finestres del pis que presenten les llindes, els brancals i els llindars realitzats amb carreus de pedra. També hi ha una finestra a la planta baixa, oberta posteriorment.\nEl conjunt presenta un eix central marcat pel portal i una finestra, i una finestra situada lateralment, de manera que l'estructura de la façana no és simètrica.\nL'entorn està malmès per la construcció d'alguns edificis que superen en alçada els altres que formen la línia del carrer. Edifici civil format per una planta baixa i un pis, Cobert per una teulada de dos vessants amb el carener paral·lel a la façana.\nL'entorn està malmès per la construcció d'alguns edificis que superen en alçada el...


Els igualadins rebien els del Baix Llobregat amb l’intenció de sumar els màxims punts possibles en aquest tram final de la primera fase.\nL’inici del duel va ser molt bo per part dels locals, que van disposar de dues grans ocasions a les botes de Martí i Luque. La falta de punteria i una espectacular aturada del porter visitant, van evitar el gol.\nDes d’aquell moment, el partit va entrar en un moment d’intensitat per part dels dos equips, sense control. La pressió alta visitant, incomodava la sortida de pilota dels blaus. No hi havia gaires ocasions. Es veien aproximacions per banda, dels dos conjunts.\nPerò en moltes ocasions, el futbol són dinàmiques i a punt d’arribar al descans, un rebot a l’àrea de Romans, li va caure al davanter visitant, que va obrir el marcador. Una mala sort increïble.\nA la represa, l’equip de Carlos López es va bolcar a l’atac i tot i disposar de constants ocasions, el gol no arribava. Això va fer que cada cop fos més complicat treure un bon resultat. I més, quan en un córner, els visitants van fer el segon gol.\nCalia creure-hi i tenir la sort de cara. Gimeno va retallar distàncies i l’equip va seguir insistint fins al final, però és va tornar a repetir la història de sempre. Mereixements sense premi.\nLa setmana vinent, els blaus visitaran el camp del líder, el CE Europa.\nArticle anteriorEntren en vigor els nous horaris a la restauració i l’ampliació d’aforaments a universitats, gimnasos i lleure\nPròxim articleSegueix la mala ratxa del CF Igualada femení


El misteri aprofundeix a la recerca de l’assassí de l’ós bru Cachou - Ipcena EdC\nEl diari britànic The Telegraph, un dels més importats d'Anglaterra, després de contactar amb IPCENA, ha publicat en el seu dominical d'aquest 18 de juliol, un interessant article extens sobre el conflicte de la mort de l'ós Cachou i la conservació dels óssos als pirineus.\nUn guarda forestal, un polític local i un criador de cavalls entre els sospitosos de la mort d’animals als Pirineus espanyols l’any passat\nCachou no va tenir cap oportunitat. L'enorme ós bru de sis anys, estava amb fam després de despertar-se de la hibernació mentre vagava a través de la frontera des de França i baixava a la Vall d’Aran, en una zona boscosa als Pirineus a principis de la primavera del 2020.\nPocs dies després, el seu cos de 130 quilos es va trobar al fons d’un barranc amb amb signes d'enverinament, cosa que va provocar l’obertura d’una investigació criminal sobre la matança d’un animal protegit que va exposar nivells impactants de corrupció local.\nEl misteri de l’assassinat s’intensifica a mesura que les autoritats treballen per trobar l’assassí de Cachou, una celebritat entre els ecologistes com un dels pocs óssos nascuts als Pirineus durant una campanya de reintroducció recolzada per la UE.\nFins ara, la investigació ha demostrat com les autoritats locals van intentar tapar la causa real de la desaparició de l’ós. Ha descobert un grup de WhatsApp de 140 efectius, en el qual els propietaris locals i els guardes forestals van discutir la matança de les espècies protegides , i fins i tot ha portat al descobriment d’una banda colombiana de tràfic de cocaïna a la vall idíl·lica, a l'idíl·lic vall, que està encatifada de faigs, roures i boscos.\nEntre els principals sospitosos hi ha un guarda forestal, un antic polític local i un criador de cavalls que, segons els testimonis, presumia en públic de com matar els óssos amb anticongelant, així com un funcionari públic.\nEl funcionari, que també és un destacat apicultor, ha estat localitzat per dades telefòniques a prop de la zona on es creu que Cachou ha estat enverinat. Va dir al jutge que estava comprovant els ruscs que tenia en aquesta zona.\nCérvols punxats amb anticongelant\n"Qualsevol que fos, van caçar un cérvol i van deixar el seu cos al seu camí, farcint-lo d'esponges impregnades de mel i anticongelant", va dir a The Telegraph Joan Vázquez, fundador de l'organització ecologista Ipcena.\n"Hauria estat una setmana agonitzant després de consumir el verí, que després hauria afectant òrgan rere òrgan abans d'afectar finalment el cervell i el sistema nerviós", va dir Vázquez, que creu que Cachou va ser víctima d'una campanya orquestrada.\nCreu que la mort de l'ós va seguir una llarga conspiració que va intentar fixar la mort de diversos cavalls a l'ós.\nCachou va ser un dels pocs ossos nascuts als Pirineus després del controvertit programa de reintroducció, que ha vist com el nombre d’ós bru a la serralada ha passat de només tres el 1996 a uns 70 actuals.\nEls Agents de Medie Ambient el van trobar el van trobar cap per amunt en el fons d'un penya-segat de 40 metres, amb un dels seus ullals que sobresortien en un horrible rictus, que és un signe de possible intoxicació. "L'ós passa hores gemegant de dolor i els músculs facials es queden en aquesta posició estirada", va explicar Vázquez.\nEl govern de la vall d'Aran no va trigar a anunciar que la causa sospitosa de la mort era una caiguda al barranc després d'una baralla amb un altre ós.\nEl responsable tècnic de Medi Ambient del Conselh Generau de Val d'Aran, Ivan Afonso sospitava el contrari. "Si no trobeu una causa evident de mort, busqueu anticongelant", va dir als col·legues del departament veterinari de la Universitat Autònoma de Barcelona, on una autòpsia acurada va acabar trobant cristalls d'oxalat de calci en mostres de cervell i orina, suggerint que el verí havia estat ingerit.\nInvestigadors en el lloc de la mort de l'ós Cachou CRÈDIT: Mossos\nAquesta indicació d’intoxicació va ser suficient perquè un jutge d’Aran obrís una investigació criminal , que es desenvolupa en secret.\nEls registres telefònics mostren com 140 habitants locals havien format un grup de WhatsApp per lluitar contra la presència dels animals a la vall. Un guarda forestal va dir al grup: "Sortiré dissabte i l'hi ficaré quatre bales".\nLes escoltes telefòniques que buscaven pistes relacionades amb la mort de Cachou van provocar el descobriment d’una banda de traficants de cocaïna; la policia catalana va detenir al març 12 persones, entre elles 10 ciutadans colombians i un alcalde local, a més d’apoderar-se de dos quilos de la droga.\nVázquez creu que és possible que no es pronunciï un veredicte de culpabilitat en el judici, que s'espera que es faci a la ciutat catalana de Lleida el 2022.\n"Els conspiradors faran tot el possible per evitar revelar qui va matar l'ós. Però s’ha guanyat el judici social; l’ós és clarament la víctima i va morir injustament. La gent s’ha escandalitzat en llegir sobre els responsables que haurien de tenir cura de la nostra vida salvatge: la guineu s’ha posat al capdavant del galliner ”.\nFont The Telegraph https://www.telegraph.co.uk/news/2021/07/17/mystery-deepens-search-killer-cachou-brown-bear/\ntagPlaceholderEtiquetas: Cachou, The Telegraph


Com es reconeix Contacte Port de llenties i hivern? Dencott | Webjetive\nCada temporada aporta molts reptes per assumir els ulls saludables. Al cor d’un hivern bastant rigorós, moltes persones amb lents de contacte es pregunten, i amb raó, si és bo continuar portant-los. Durant aquesta temporada, l’aire és fred i sec a l’exterior, calent i sec a causa dels escalfadors que giren a tota velocitat. Es pot assecar, sobretot si utilitzeu lents de contacte. No obstant això, és bastant lògic fer la pregunta sobre la qualitat de les lents quan la temperatura exterior és massa baixa i descendeix molt per sota del 0 ° C. Per descomptat, no maltractar els ulls i mantenir-los saludables, seguiu el nostre consell, però, podeu creuar la temporada d’hivern amb els ulls que respiren la salut en la condició de portar les lents adequades.\nUtilitzeu un contacte fred extrem Lents:\nTots els oftalmòlegs confirmaran: l’ús de lents de contacte en condicions extremes de fred no té cap perill per a la salut dels teus ulls. No hi ha cap contraindicació, ni un impacte particular, i, a més, les persones de països com Canadà, Suècia o Rússia són evidències vives que la intensa freda hivern i les lents de contacte són molt bones. Per a més comoditat, es recomana utilitzar gotes d’ulls hidratants per recaptar la comoditat. No obstant això, no depèn de la temporada, és aconsellable utilitzar gotes durant tot l’any. La hidratació dels ulls, permet eliminar la sensació desagradable sense haver de treure la lent.\nPer a la preservació de les teves llenties fredes, aneu amb compte de no emmagatzemar-los massa freds perquè es mantenen en una solució líquida que podrien congelar-se i, per tant, congelar les lents i danyar-les.\n4 Consells pràctics per millorar l’hivern amb les seves llenties\nNo abuseu en calefacció\nL’aire calent tendeix a assecar les lents de contacte, l’aire calent fora dels radiadors no és una excepció. Es recomana mantenir el vostre escalfador tan calent com sigui possible, però suficient per a la vostra comoditat. L’ús d’un humidificador pot alleujar la sequera que es pot sentir a l’hivern. Per garantir la comoditat, les lents de contacte han de romandre hidratades.\nprotegeix els ulls contra el vent:\nEl port d’un barret i ulleres solars poden evitar l’hivern el vent s’assequi els ulls. Al llarg de l’any, fins i tot en clima ennuvolat, les ulleres solars protegeixen els ulls dels elements. Amb temperatures baixes, el vent gelat i la calefacció, les lents de contacte poden trobar el port de les seves llenties menys còmodes o fins i tot insuportables a l’hivern.\nprotegeix els ulls contra la UV:\nA l’hivern, passa que el cel és blau i el sol mostra la punta del nas. Quan el clima també es modifiqui, considereu portar ulleres de sol, a més de les vostres lents per protegir els ulls dels raigs UV. A més, si ha nevat, les ulleres de sol evitaran ser enlluernades per la reverberació. Però també nocius raigs UV. En cas contrari, també hi ha lents de contacte personalitzades amb un filtre UV a la lent. Esperem que aquests consells us ajudaran a creuar els esdeveniments d’hivern amb ulls saludables. Per a qualsevol pregunta sobre lents de contacte o el seu manteniment, us animem a posar-vos en contacte amb nosaltres sense esperar.\nsempre a la vostra comoditat gotes\nEl xoc tèrmic, calent L’aire a l’interior i dels vents gelats fora, pot ser particularment intentant els vostres ulls. Els operadors de llenties poden utilitzar gotes per fer que el port de les seves lents sigui més còmode durant l’hivern. Les gotes hidraten els seus ulls i també eliminen els dipòsits que s’acumulen a la superfície de les seves lents, permetent així un port durador sense irritació.\nFeu una cita amb un adaptador per descobrir les lents de contacte sobre el mesurament de la mesura Generacions:


Redacció, autor en L'Eco de Sitges - Página 36 de 350\nDimarts 18, 8.30h. El Cau Ferrat i el Museu de Maricel tenen avui portes obertes amb motiu del Dia Internacional dels Museus. Els dos museus es podran visitar de franc entre les 10 i les ...\nDimarts 18, 8h. Llueix el sol, tot i alguns núvols entarenyinats. Els termòmetres marquen 16 graus.\nDilluns 17, 19h. Demà tindrà lloc l’espectacle Circles of hell de l’artista Martin Lewton al Palau de Maricel a partir de les 20h. Tot i que les entrades presencials estan exhaurides, l’espectacle es podrà seguir ...\nDilluns 17, 18h. La Junta de Govern Local ha aprovat, entre altres acords, la contractació del servei d’atenció a les persones sense llar de Sitges. També destaca l’aprovació d’una subvenció a l’Hospital Sant Joan Baptista ...\nDilluns 17, 17h. S’han tancat les inscripcions per a participar a l’assaig clínic per la reobertura de l’oci nocturn amb un total de 500 peticions. La prova tindrà lloc el proper dijous a la zona ...\nDilluns 17, 16h. Turisme de Sitges està present fins aquest dimarts a la Fira FITUR MICE, a travès de el programa de Turisme de negocis Sitges Convention Bureau. Sitges també va acollir la setmana passada ...\nDilluns 17, 14.30h. Es presenta el projecte Una mirada feminista al Cau Ferrat”. Aquesta proposta cultural i educativa permet rellegir la col·lecció permanent del Museu de Cau Ferrat en clau de gènere per reivindicar el ...\nDilluns 17, 13.30h. L’estudi clínic, que ha de permetre traçar el pla per a la reobertura de l’oci nocturn, tindrà lloc aquest dijous 20 de maig, al Carrer Primer de maig de 1838. El projecte ...\nDilluns 17, 12.30h. Toni Ponce suma la seva primera medalla a l’Europeu de Natació que s’està celebrant a Madeira (Portugal). L’ha aconseguit en els 50m lliures S5.\nDilluns 17, 11.30h. La Policia Local de Sitges sanciona 8 casos per incompliments de les mesures contra la Covid-19. La desaparició del confinament nocturn ha provocat una davallada de les denúncies.\nDilluns 17, 10.30h. Ja es poden consultar les ocupacions de via pública de Sitges previstes per avui i els propers dies. Destaca el tall total del carrer Sant Bonaventura fins la cantonada del carrer Sant ...


SOMRIU ÉS LA SEGONA MILLOR COSA QUE POTS FER AMB LA BOCA....: La màgia del cel\nPUBLICAT PER Eli el divendres, d’octubre 03, 2008\nStriper 3/10/08 21:50\nFa una estona veia uns llamps impresionants dede la finestra.\nEstela 4/10/08 01:13\nM'encanta el cel, pensava que avui ens mullariem i finalment no ha estat així...\nLa foto del llamp genial. fa temps que intento enxampar un i no hi ha manera, així que felicita a l'artista.\nAnònim 4/10/08 01:43\nQuina passada de fotos, aquests vespres sempre són màgics eh..\nXeXu 4/10/08 03:52\nAvui a la City hi havia un cel espectacular al vespre. He fet algunes fotos, m'hi estic aficionant. Si passes per casa de la Zel a Ara Mateix, ella també parlava de núvols avui.\nnimue 4/10/08 12:55\nmirar al cel sempre té un encant especial...\nSón molt boniques les fotos!\nNúr 4/10/08 19:37\nNena, trobo que la primera foto, la de la grua, és senzillament impressionant!!\nI sí, aquests dies que canvien, nits glaçades i dies més calorosos... aix... que bunik poder-ho veure i poder-ho frotografiar...\nEli 6/10/08 12:45\nStriper: No va caure un bon xafac a Manresa???\nEstela, l'artista és un super artista!!! També s'ha de dir que la càmara que va utilitzar, no és la convencional.. és tot un pofezional!!!!\nCesc, ai!!! Que xulo és mirar el cel.. i si hi ha lluna plena i una nit estrellada, ni t'explico!!!\nXexu, uix, ara també m'aficiono jo amb això de la camara i no vegis, no la deixo ni per anar.... al wc, ja,ja,ja\nNimue: I sort en tenim de poder mirar.... Jo sempre ho dic... i sobretot m'enrecordo quan veig algú cec.... Seria molt dur..\nNúr: La grua posada allà sembla un afegit de la foto... Upsss, i t'asseguro que no ho és pas!!!\nbimbonocilla 6/10/08 13:38\nTela marinera el cel de divendres!!!\nI jo sense càmara!! SORT de tu!\nAntoni 6/10/08 14:29\nmmmm, m'agrada, ja m'estava imaginant unes castanyetes acabades de torrar.\nMirar el cel em desperta la imaginació i relaxa. jejeje, a d'altres també els genera adrenalina quan es deixen caure de ben amunt. ;)\nEli 6/10/08 14:53\nBimbonocilla: La càmara sempre ha d'estar aprop, que mai se sap el que es pot enregistrar!!! ;-D\nAntoni, A mi també em relaxa...Per cert, adrenalina al deixar-se caure de ben amunt..sí, sii... i altres que estan als núvols, quan toquen de peus a terra.. que els genera???\nMikel 6/10/08 18:03\na mo ni em barrufa que plogui...\nИú®iĂ 6/10/08 18:14\nque imatges tan impressionants! m'he quedat al·lucinada!! són una passada!\nNits 6/10/08 23:53\nQue maques les fotos, són espectaculars. A mi també m'encanta mirar el cel. de vegades penso que no el miro prou. Hi ha nits que paro i miro les estrelles i penso buuuf quantes que n'hi ha i llavors m'adono de les poques vegades que miro enlaire.\nDe vegades valdria la pena parar mirar el cel, encara que sols fossin 2 minuts, segur que ens portaria calma.\nEli 7/10/08 07:35\nMikel:Tranquil perque al pas que portem..... em sembla que no plourà massa aquesta tardor\nNúria: Ah.... gràcies.... ;-D\nNits maca, quan mirem la nit i les estrelles, ens adonem de que petits que som davant aquest univers.....És cert, ho hauriem de fer més sovint, aturar-nos i mirar tot el que ens envolta. Petonikus per tu


L’organització ultrasecreta dels independentistes disposats a fer el salt - El triangle\nEstaven estructurats en grups coordinats per aplicacions, amb noms com Batman, Tortugues Ninja, NoSurrender, GaarRapata, Escamots, Resistència, Societat Alkoholica o Ball de Bastons\nEls membres de l’Equip de Resposta Tàctica (ERT) dels Comitès de Defensa de la República (CDR) detinguts el 23 de setembre del 2019 disposaven d’una infraestructura informàtica completa per intentar passar inadvertits i esquivar la possible vigilància de les forces de seguretat. Així, van crear vuit grups diferents en aplicacions que, aparentment, eren segures i garantien la clandestinitat.\nLa seva intenció era blindar les comunicacions per evitar ser espiats per la policia. A més dels grups amb els noms de Batman, Tortugues Ninja, NoSurrender, GaarRapata, Escamots, Resistència, Societat Alkoholica i Ball de Bastons que tenien al servei de correu xifrat ProtonMail, “els investigats mantenien permanent contacte a través de diferents grups en aplicacions de missatgeria instantània, en particular Signal”, remarquen els informes judicials sobre l’ERT.\nBatman va ser el primer grup que van crear per fer tasques de coordinació entre els membres del comando. Aquest grup va néixer el 12 d’octubre del 2018, “creat ad hoc per planificar i coordinar l’encàrrec relatiu a l’assalt, l’ocupació i la defensa del Parlament”, assenyalen els investigadors.\nQuatre dies abans, el grup havia rebut l’ordre per executar aquesta acció. En aquest grup primigeni s’hi van integrar el cap del comando, Eduard Garzón (foto), i Xavier Buigas, Feran Jolis, David Budria, Clara Borrero, Xavier Duch i dos activistes no detinguts: Iris C. P. (integrant també d’un altre grup denominat Serrallongues) i Julià C. G.\nPer preservar les comunicacions, l’ERT disposava de programes i aplicacions difícils de penetrar. Entre altres aplicacions, el presumpte cap del grup, Eduard Garzón, s’havia instal·lat en un telèfon mòbil Signal, Orfox (aplicació que permet navegar anònimament per la xarxa), ProtonMail i Opera Free VPN (aplicació que oculta la localització i simula que la connexió es realitza des d’un altre país).\nA més, els activistes s’anomenaven entre ells, a vegades, per pseudònims. Així, Xavier Buigas era Serrallonga. Altres activistes que no van ser detinguts també tenien els seus malnoms, com un d’ells, a qui coneixien com a Katxi.\nEl ‘Ball de Bastons’\nNomés tres mesos després, el 24 de gener del 2019, el grup decidia crear un altre grup de Signal sota la denominació de Ball de Bastons. Aquest grup es va crear, segons els atestats, per a “la coordinació de reconeixements i accions en els dies previs al desplaçament dels dirigents independentistes encausats en la causa 20907/2017 des dels seus respectius centres penitenciaris fins al centre penitenciari de Brians 2, per al seu posterior trasllat a Madrid”.\nEs tractava, doncs, de coordinar les accions per sabotejar el trasllat dels membres del Govern empresonats que havien de ser jutjats pel Tribunal Suprem en la causa de l’1-O.\nEn aquest grup s’hi van integrar el cap del comando, Eduard Garzón, Jordi Ros, Xavier Duch i David Budria. “Destaca l’activa participació d’Eduard Garzón en l’organització i la transmissió de directrius al grup procedents d’una altra entitat superior”, diu un atestat policial.\nFruit d’aquesta tasca es van fer diverses fotografies dels exteriors de la presó de Lledoners, que després es van trobar al domicili de Jordi Ros quan aquest va ser detingut.\nAl marge dels CDR\nEl grup GaarRapata el va crear el 21 d’abril del 2019 Alexis Codina, un dels cuiners del comando. Aquest membre de l’ERT havia instal·lat a casa seva, a Sant Fost de Campsentelles, un laboratori de fabricació d’explosius, que anomenava Baticova.\nEn aquest grup hi havia el mateix Garzón, Esther Garcia, que era l’enllaç entre el grup i els estaments polítics o “la superioritat”, Germinal Tomàs (un dels que havien de confeccionar explosius), Joaquim Delgado i cinc activistes més, alguns d’ells integrats a petició de Garcia.\nUna badada en aquest grup va permetre als investigadors saber que un dels objectius previstos era l’oficina d’Amazon a Martorelles. Aquest grup va organitzar també una reunió molt important el 25 d’abril del 2019 al domicili d’Alexis Codina, a la qual van assistir diversos dels integrants del comando.\nEl nom del grup juga amb les sigles GAAR, pertanyents als Grups Autònoms d’Accions Ràpides, creats la tardor del 2018 per dur a terme accions puntuals de sabotatge. A l’ordinador de Germinal Tomàs, un dels tècnics que fabricaven explosius, s’hi va trobar una carpeta amb el nom de GaarRapata, en la qual hi havia el document ‘Taller de química espectacular’, en el qual s’explicava el desenvolupament d’experiments i de diverses reaccions químiques.\nCodina era l’administrador del grup, i ja va advertir els seus membres a l’inici de la seva activitat que seria “un grup al marge dels CDR”. També va posar de manifest que adoptaria les tàctiques i les tècniques dels GAAR, que havien de ser uns grups molt més versàtils que els CDR per als sabotatges.\nEl 20 de maig va ser un dia fructífer. Aquest mateix dia es va crear el grup Tortugues Ninja, “dirigit a la coordinació d’activitats entre les diferents cèl·lules implicades en la fabricació de substàncies incendiàries, deflagrants i explosives”. Aquest grup estava format per quatre membres del grup (Eduard Garzón, Jordi Ros, Esther Garcia i Sònia Pascual) i vuit activistes més que no van ser detinguts.\nEls seus membres havien adoptat el costum de celebrar les reunions a les instal·lacions de l’empresa Kequco, a Montcada i Reixac. La majoria dels seus integrants van assistir a una cimera d’activistes qualificada de “molt important” pels mateixos independentistes, celebrada el 10 de juliol del 2019.\nAquesta cimera va estar envoltada d’impressionants mesures de seguretat, que al final no els van servir de gran cosa, perquè la reunió va ser monitoritzada i gravada per la Guàrdia Civil.\nTambé el 20 de maig es creava el grup Resistència, “dirigit a la coordinació i planificació d’accions”. De nou Garzón i Ros tornen a coincidir al grup. A ells s’hi afegeix Xavier Duch, igualment encausat, i cinc activistes més. A través d’aquest grup, la Guàrdia Civil va tenir coneixement, el 22 de juliol del 2019, que havien fixat el mes de setembre “per a l’inici de les accions, i que Jordi Ros va indicar que les substàncies explosives o incendiàries encara no estarien a punt per ser utilitzades”. Les sospites van néixer arran d’una conversa entre Esther Garcia i Ros d’aquell dia.\nEl 6 de setembre, el comando creava un altre grup, Societat Alkoholica, “dirigit a la convocatòria de reunions al laboratori situat al domicili d’Alexis Codina i per a la coordinació de les activitats investigades”.\nAquest era l’únic grup en el qual no hi havia activistes aliens a l’ERT: els seus quatre integrants eren Alexis Codina, Esther Garcia, Joaquim Delgado i Germinal Tomàs. Segons els informes judicials, durant els dies anteriors a les detencions, els activistes van extremar les precaucions i van suspendre les reunions a casa d’Alexis Codina per “mantenir la seguretat del laboratori clandestí”.\nAquest grup també era el que utilitzava Esther Garcia per donar ordres i instruccions a la resta dels membres del comando.\nEl grup NoSurrender\nFinalment, el 10 de setembre del 2019, va néixer el grup NoSurrender, “creat per a la coordinació de reunions i accions de sensibilitat especial. S’hi van integrar Alexis Codina, Germinal Tomàs, Esther Garcia, Sònia Pascual, Queralt Casoliva (també encausada) i Joaquim Delgado, a més de tres activistes més. Un dels membres del grup era un empresari del sector immobiliari que es va posar com a nick el nom de la seva empresa.\nEl matí del 23 de setembre del 2019, els membres d’aquest grup el van abandonar precipitadament quan van saber a través de la premsa que s’estaven produint detencions. Al domicili de Germinal Tomàs, situat a Mollet del Vallès, els investigadors hi van trobar un pendrive en el qual hi havia una carpeta amb el nom de NoSurrender.\nEn aquesta carpeta hi havia fotografies de vigilància de la planta que la multinacional Alstom té a Santa Perpètua de Mogoda. També es van trobar fotografies d’aquesta fàbrica en una targeta Micro SD localitzada al domicili particular d’Alexis Codina.\nPerò hi ha un altre grup del qual se sap molt poc: el 21 de setembre del 2019, dos dies abans de les detencions, un d’aquests grups, anomenat Escamots, va mantenir una reunió a Vic, a la qual van assistir el capitost, Eduard Garzón, i Jordi Ros, l’activista que havia muntat un laboratori clandestí d’explosius a casa seva, a Sabadell.\nTot aquest entramat de grups que funcionaven a través de les xarxes socials conformaven una potent eina de coordinació de l’ERT. “A través de l’anàlisi de les proves intervingudes als domicilis dels investigats, s’han obtingut informacions que posen de manifest la seva participació activa en grups de missatgeria per a l’organització d’accions en el si dels CDR i la seva intervenció en la materialització d’aquestes accions”, afirmen els informes que obren al sumari.\n*El reportatge íntegre es pot llegir en l’edició d’aquesta setmana de la revista EL TRIANGLE\nPrevMarta Torrecillas: la icona de la desfeta\nPepsiCo instal·larà un ‘hub’ digital d’abast mundial a Barcelona


Viatge en el temps i l'espai: Resum 7.4 "El comerç Català per la Mediterrània"\nResum 7.4 "El comerç Català per la Mediterrània"\nMapa dels consolats catalans repartits per a la Mediterrània al s XIII.\nL'expansió comercial: l'expansió de la corona catalanoaragonesa per a la Mediterrània iniciada per Jaume I el Conqueridor, va anar acompanyada d'un augment de les activitats comercials. Els mercaders catalans van finançar la conquesta de Mallorca, Menorca i Eivissa interessats en dominar el comerç marítim de la Mediterrània.\nLa importància marítima de Barcelona: Durant els segles XIII, XIV i XV, Barcelona va esdevenir una de les ciutats més importants de la Mediterrània a l'alçada de Venècia i Gènova. La ciutat va créixer molt fora muralles, en el camí que anava de la ciutat al mar es va construir el barri de la Ribera, barri de mariners i comerciants on es va construir Santa Maria del Mar.\nMariners i mercaders: els mariners i mercaders catalans recorrien la Mediterrània i l'Atlàntic, els viatges per mar eren perillosos (naufragis, atacs de vaixells pirates) i hi havia molta competència entre els comerciants d'altres indrets (pisans, venecians,etc.). Els mercaders catalans exportaven: llana en brut, vi, oli, fruita seca, corall, fusta, cuir, teixits i paper.\nEl consolat del mar: eren tribunals creats per a alleugir l'administració de justícia en l'àmbit marítim i mercantil. Eren formats per comerciants i homes de mar. Els consolats de catalans o d'ultramar tenien jurisdicció sobre les causes criminals menors, però només per imposar multes i penes civils a mercaders i navegants.


Oposicions - ABG Intellectual Property\nEls advocats professionals de patents d’ABG destaquen per la seva experiència en la preparació (incloent, entre d’altres, el disseny d’experiments, la realització de recerques o les discussions amb experts tècnics), la presentació i tramitació d’oposicions a patents concedides davant de l‘Oficina Europea de Patents i l’Oficina Espanyola de Patents i Marques.\nEl nostre exercici de l’acció d’oposició comprèn tots els camps de la tecnologia, entre els que s’inclouen la química, els materials, els productes farmacèutics, la biotecnologia, l’enginyeria i la física, a més de tecnologies de la informació i les comunicacions.\nLa combinació d’un profund enteniment de la tecnologia, el coneixement de la propietat industrial i l’exercici davant de l’Oficina Europea de Patents del nostre equip de professionals de patents (que inclou tres antics examinadors de la OEP) garanteix que els clients d’ABG rebin un servei d’alta qualitat i eficaç quant a oposicions i possibles recursos d’apel·lació.\nFreqüentment, els procediments d’oposició estan relacionats amb litigis a nivell nacional. Els nostres aprofessionals de patents solen col·laborar amb l’equip d’ABG d’advocats processalistes especialitzats en propietat industrial per a compartir el coneixement tècnic i completar la visió estratègica dels processos judicials.


La campanya de rebaixes generarà a Catalunya 23.000 contractes nous - Regió7 :: El Diari de la Catalunya Central\nLa UBIC considera que la campanya de Nadal a Manresa no està sent, de moment, «espectacular»\nefe/carles blaya 03.01.2019 | 00:02\nEstabliments amb cartells de descomptes, ahir al centre de Manresa oscar bayona\nEstabliments amb cartells de descomptes, ahir al centre de Manresa\nLa campanya de rebaixes del gener generarà a Catalunya més de 23.000 contractes, segons dades de les empreses de treball temporal (ETT) Adecco i Ranstad. Segons Adecco, a Catalunya es generaran 23.071 llocs nous, el 9% més que en el mateix període del 2018.\nCatalunya és la comunitat autònoma que lidera les previsions de contractació, seguida de la Comunitat de Madrid i de la Comunitat Valenciana, on està previst que es generin 16.484 (+8%) i 16.295 (+1%) contractacions, respectivament. En el conjunt de l'Estat, Adecco preveu un increment de les contractacions del 4,1% respecte a l'any passat, fet que suposa arribar als 122.900 contractes nous a principi del 2019, precisa la companyia en un comunicat.\nSegons l'estudi d'Adecco, per províncies, Barcelona liderarà la contractació amb 18.630 llocs de treball, el 10% més respecte al mateix període del 2018.\nD'altra banda, les previsions de Ranstad indiquen que la pròxima campanya de rebaixes generarà 23.795 nous contractes a Catalu-nya, fet que suposaria el 5,9% més respecte al mateix període de l'any anterior, sent la segona comunitat autònoma on més contractes se signaran després d'Andalusia (28.875). Segons aquesta ETT, enguany serà el sisè any consecutiu en què augmenta la contractació en aquesta regió, i torna a situar-se com la xifra més elevada de la història per a la pròxima campanya, amb increments del 6,3% i del 6,1% a les províncies de Girona i Barcelona, respectivament. En el conjunt de l'Estat, Ranstad preveu que se signin durant la campanya de rebaixes 157.310 contractes, el 7,5% més que la xifra registrad l'any anterior. Per sectors, cosmètica i perfumeria, electrònica, botiga de joguines, alimentació, distribució, retail, imatge, so, logística, transport i la indústria tèxtil són els que més ocupació generaran entre els mesos de gener i febrer, segons les dues companyies.\nEl comerç manresà\nA la capital del Bages, la UBIC preveu que el comerç local engegui la campanya de rebaixes dilluns que ve, tot i que ja hi ha grans cadenes que aquests dies ofereixen descomptes. «Per al comerç local, la campanya de Nadal suposa el 25% de la seva facturació anual i no es pot permetre començar a fer descomptes abans», diu Tània Infante, presidenta de l'associació de comerciants de Manresa. El 7 de gener és quan la UBIC recomana que comencin els descomptes als establiments locals. «També és quan començarem la campanya publicitària des de la UBIC», afegeix Infante. «Les grans cadenes comencen abans, per la campa-nya de Nadal, però la llei els ho permet», diu la presidenta.\nSegons Infante, la campanya de Nadal està anant bé, tot i que «al principi hi havia poc moviment, però s'ha anat animant». Infante no vol valorar encara si la campanya d'enguany serà «igual o millor que la de l'any passat», però creu que «de moment no es pot dir que hagi estat espectacular. No s'ha tingut la sensació que s'hagi anat per damunt de la de l'any passat», diu Infante. Amb tot, afegeix que encara queda acabar aquesta setmana per poder fer un balanç definitiu de les vendes comercials a la capital del Bages.


En marxa el segon Taller de Participació del programa de Superilles pilot a Sants i Hostafrancs | Notícies de Medi Ambient | MediAmbient | Ajuntament de Barcelona\nDilluns 19 de gener de 18 a 20.30 tindrà lloc el segon Taller de Participació del programa de Superilles pilot a Sants i Hostafrancs al Centre Cívic Casinet d'Hostafrancs (c. Rector Triadó, 53).\nTaller de participació del programa superilles a Sants i Hostafrancs, de l'Ajuntament de Barcelona. Àrea de reflexió definida pel carrer Tarragona, plaça Espanya, carrer de la Creu Coberta, carrer de Sants i passeig de Sant Antoni.\nL'objectiu de la trobada és seguir compartint quines accions concretes s'haurien de realitzar per assolir el futur desitjable a les superilles de Sants i Hostafrancs, prioritzar-les i identificar els agents impulsors. S'aborden temes com la inclusió i la cohesió social, l'espai públic, el verd urbà, la qualitat ambiental, la mobilitat, l'energia, l'aigua o els residus.\nEs tracta d'una àrea a cavall entre els barris de Sants i Hostafrancs, que ja té alguns carrers pacificats i una activitat comercial en planta baixa que vol regenerar-se i reforçar-se a través d'intervencions puntuals en l'espai públic. És un entorn amb edificació residencial de densitat mitja i un parc d'habitatges relativament antic. La superilla té molta densitat associativa i una activitat econòmica molt dinàmica basada en petits o mitjans comerços i de caire local.\nEl Districte de Sants-Montjuïc i l'àrea d'Hàbitat Urbà han començat ja el treball amb veïns i les entitats en aquest projecte. Els reptes d'aquesta superilla inclouen la millora de la connexió amb l'Estació de Sants, per aconseguir que la zona comercial de la Creu Coberta participi de la centralitat de l'estació i la gestió dels espais públics en connexió amb els equipaments i el Parc de l'Espanya Industrial. També s'actuarà per a la rehabilitació energètica del parc d'habitatges existent, la posada al dia de les mitgeres i la recuperació dels terrats.\nEl programa de superilles pilot convida a participar i col·laborar per re-pensar, re-fer i re-generar el nostre entorn més immediat. La finalitat és reduir la petjada ecològica del territori i millorar la qualitat de vida de les persones.\nData: dilluns 19 de gener de 2015\nLloc: Centre Cívic Casinet d'Hostafrancs (Carrer Rector Triadó, 53)\nUs podeu inscriure a la sessió a través d'aquest formulari.\nOrganitzat per l'Ajuntament de Barcelona a través del Districte de Sants-Montjuïc i Hàbitat Urbà.\nPodeu ampliar la informació al web del programa de Superilles.


Bibiana Ballbé, periodista? coolhunter? : Passeig de Gràcia\nBrowse: Home / Bibiana Ballbé, periodista? coolhunter?\nA cavall entre la cultura i l'entreteniment, volem saber el què, el com i el per què del seu èxit.\nA punt d’anar-se de vacances a Formentera i New York, on a més aprofitarà per realitzar un curs d’estiu, Bibiana Ballbé arriba primer a la nostra cita en el recentment inaugurat Cafe Laie del Passeig de Gràcia. Un espai modernista situat a la primera planta de la Pedrera que ofereix bones vistes del carrer en un espai marcat per l’arquitectura envolvent de Gaudí. S’ha demanat un te amb la qual està caient, el costum… M’ensenya orgullosa una serigrafia que li ha regalat el seu amic Buenafuente amb el qual acaba de menjar, i m’explica que té una sessió de fotos a la tarda nit… Aquesta noia no para.\nExplica’ns una mica els teus inicis Bibi, què és el que volies ser de gran?\nDes de petita volia ser periodista, ho tenia clar.\nQuè és el que et va atraure de la carrera de Ciències de la Comunicació?\nM’encantava el periodisme, va ser elecció a consciència. Vaig començar a la European University de Barcelona, vaig fer el meu projecte final de carrera a Bonn. Després vaig fer la meva tesi, vaig guanyar una beca i vaig fer un postgrau a Colònia.\nEl nostre número 5 reflexiona entorn de l’èxode, el teu també vas començar a Alemanya al més pur estil Alfredo Landa, doncs…\nQuan vaig acabar vaig començar a enviar currículums. Vaig enviar 50.000 al canal alemany Diva quan estava a Alemanya, no em van fer ni cas. Després em vaig anar a treballar un estiu a Eivissa, i va ser allí on treballant per a Amnèsia vaig conèixer a la gent de Diva i em van proposar un càsting. Em van fitxar i vaig estar 5 anys fent un programa que era cada setmana des d’una ciutat diferent del món. Em vaig recórrer NY, Alemanya, totes les grans capitals, durant 5 anys, i els 2 últims els vaig compaginar amb Silenci.\nT’has convertit en una de les cares més conegudes de l’entorn més “in” de Barcelona, donant-te a conèixer amb l’excel·lent Silenci, com es qualla un projecte així?\nVa néixer per encàrrec de Tv3. Em van demanar que fes un programa de tendències. De petitona, quan començava la carrera, em plantava a tv3 perquè em fessin càstings, i tal, perquè tenia molt clar que volia treballar allí. En un dels càstings per Silenci la directora es va enrecordar de la meva i va contactar amb mi. Jo estava a Alemanya i els vaig dir que només podia venir una vegada a la setmana. Així que vaig començar fent reportatges des d’Alemanya i els enviava.\nQuè destacaries d’aquesta època?\nSilenci va ser crec dels pocs o dels últims fenòmens en la televisió local, perquè ja no es viu igual la televisió. Ara hi ha molta més oferta, tot és més diluït, no tens temps suficient per consolidar un fenomen. Això esta malament que ho digui jo, però és el millor que li ha passat al 33. La gent que ja estava desvinculada de la tele, va tornar a interessar-se, va ser com un aparador de la gent creativa de Barcelona, Catalunya i del món. Posant-te en un mateix nivell a David La Chapelle, o Terry Richardson, amb algú que començava d’aquí… La manera de gravar, la manera d’editar, la manera de parlar molt directe, la veu en off, els qüestionaris, tot això va marcar una mica.\nHa plogut molt des de llavors, ara lideres Bestiari Il·lustrat i a més ho compagines amb Els Matins de Tv3, el Diari Ara… què ens pots destacar d’aquest any?\nJo crec que Bestiari és una evolució de Silenci, en el qual s’abasta més la persona, oi? La fórmula és unir entreteniment amb cultura. Planteges una ruta en el que et portes a un personatge del món de la creació que no sap el que li passarà durant tot el dia, i es va trobant altra gent del seu univers creatiu que fa que t’expliquin una història, que hi hagi una petita ficció, i alhora aprenguis coses. L’entreteniment per si sol està buit, però si ho barreges amb cultura és molt més… Queda un pòsit i enganxa molt mes que l’entreteniment per que sí. Sempre crec en l’equilibri, ni molt entreteniment, (riu), ni tampoc massa contingut. La idea és informar fins a aquí i entretenir fins a allí, si després vols més, et donarem referències perquè vagis a internet i les busquis.\nPortes molt temps en antena, sempre a Tv3, t’agradaria treballar per una de les grans nacionals?\nHi ha una qüestió d’incompatibilitat, no pots estar alhora a Tv3, a la Sexta i a Cuatro, igual que tampoc pots estar a La Vanguardia i a l’Ara. És un fet que per mi estar a Tv3 és jugar a primera divisió perquè es fa televisió bona, i el que faig jo a una altra televisió és impensable. Cal tenir molt en compte que la televisió que tenim aquí és de primeríssima qualitat, i no solament a nivell nacional. Ara jo em veig més de Barcelona al món que passant per Madrid. Jo em veig mes fent un projecte a Barcelona, Nova York, Hong Kong, Paris. Prefereixo el local i l’universal, el nacional no sé…Pagar el peatge per Madrid, sense fer el que vull, no m’interessa.\nT’has especialitzat en les entrevistes i en cultura, què és el més important a l’hora de fer una entrevista?\nJo crec que l’única cosa que es necessita és pensar. És un exercici d’honestedat i sinceritat i d’interessar-te per l’altra persona de debò: pel que està fent, per qui és, d’on ve, perquè ha arribat allí, i tu mateixa ja vas extraient les teves pròpies conclusions…\nEn el teu treball sempre hi ha hagut una exquisida posada en escena, cuidant la imatge. Amb quin equip comptes, és el mateix des del principi?\nJo sempre penso en l’estètica, estem fent tele i la tele entra pels ulls, després s’ha de cuidar, cadascun en la seva línia. Jo el que domino és aquest món, una mica mes oníric, fent coses totalment irreals, però portades al terreny de la normalitat. Per exemple, et pots passejar pel mig de Gràcia amb un tutú com si no passés res, no? Aquest és el meu segell, hi haurà 3000 i els 3000 valdran però jo em moc bé en això. Sobretot cal sortir-se de les convencions. Quan vaig fer una entrevista a algú i li demano de fer la foto vestits dins de l’aigua, després d’això l’entrevista ja passa a un altre nivell, saps? Has estat mitja hora xipollejant, llevant-te la roba. Aquí estan passant coses noves, i si vols que passin coses noves has de plantejar-les de forma diferent.\nI, si et demanem que et pugis al piano?\nHo faré encantada. Jo també jugo, com què porto 10 anys fent això i la gent ja ha vist de tot. S’esperen alguna cosa així, però és que jo sóc la primera que ho necessito. Perquè a mi també m’inspira. Així passaran coses. I d’aquestes coses surten altres coses, i l’entrevista, també dóna motiu a un altre to.\nEs va pujar al piano, com no podia ser d’una altra manera…\nCanviant de tema, què m’en dius de la teva relació amb els mitjans online, segueixes algun?\nJo em miro tots els dies el New York Times i The New Yorker els dilluns. També utilitzo diàriament la web del diari ARA. Quant a revistes visito de tant en tant Dazed & Confused, fffound per navegar per imatges, o moda tipus Trendhunter.\nHi ha molt intrusisme en la vostra professió, veritat?\nEfectivament. La democratització ha arribat als mitjans. Això té un costat bo i un altre dolent, d’un costat fa posar-se les piles a molts, i per un altre fa perdre temps en notícies o pàgines on la veracitat i professionalitat queda en dubte.\nQuè opines del fenomen blogger?\nEn alguns casos s’arribarà a professionalitzar, els millors bloggers i revistes online ja comencen a cobrar pels seus continguts. El Diari Ara, per exemple, exigeix subscripció…\nQuina és la relació que tens amb els teus 25.ooo followers de Twitter?\nTwitter ho uso a nivell professional, puc informar dels diferents continguts o produccions en els quals estic involucrada i redirigir als meus seguidors a les diferents plataformes.\nQuè opines de la saturació de mitjans i plataformes de comunicació 2.0?\nTambé utilitzó Instagram i m’està agradant Pinterest. Cal saber organitzar-les primer, i saber usar-les després. Tenim un bombardeig importantíssim, massa informació que cal saber seleccionar, encara que sempre tens la sensació de que t’estàs perdent alguna cosa…\nCom ho portes? Ets tu mateixa la que gestiona totes les xarxes o tens alguns emissaris?\nLes gestiono jo, íntegrament.\nEn quins projectes estàs ficada actualment? Explica’ns una mica els teus plans de futur\nDoncs la tercera temporada de Bestiari, amb nous convidats. També presentaré quatre esdeveniments sota la marca “Made in Barcelona” promoguts per Barcelona Global, s’enfoquen a connectar empresaris amb creatius. I seguiré amb els meus brunch entre creatius. Actes privats que organitzo mensualment en el qual faig de nexe entre 25 creatius de Barcelona de diferents àmbits una vegada al mes.\nCom ja coneixes la revista, quins són les teves recomanacions en forma de racons favorits del Passeig de Gracia?\nFreqüento la terrassa de l’Hotel Omm, i el Moments del Mandarín ara amb el bon temps. També el hall del Omm per a reunions o entrevistes. De botigues no sabria dir-te una ara mateix, n’hi ha moltes, però Kiehls m’agrada com a marca i compro allí totes les meves cremes.\nA qui hauríem de convidar al següent cafè?\nEns encantaria que col·laboressis amb nosaltres, amb la teva experiència seria tot un luxe. L’hi podem anunciar ja als nostres lectors?\nSi em proposes una secció per fer alguna cosa maca, segur. M’agrada molt la revista, a veure si trobo temps.\nTags: barcelona @ca, Bibiana Ballbé @ca, cafe Laie @ca, coolhunter @ca, entrevista @ca, Javier Pereda @ca, Kiehls @ca, La Pedrera @ca, paseo de gracia @ca, periodista @ca,


marfanta.com: Prop de 1.200 persones han passat per la pista de gel de Tortosa durant el primer cap de setmana\nProp de 1.200 persones han passat per la pista de gel de Tortosa durant el primer cap de setmana\nTORTOSA (Baix Ebre).- Prop de 1.200 persones han passat durant el llarg cap de setmana per la pista de gel de Tortosa. Així ho ha confirmat la federació de comerç i serveis Tortosa Més aquest dimarts, tot celebrant la gran acceptació d'aquesta iniciativa. La pista de gel que s'ha instal·lat a la plaça de l'Ajuntament va quedar inaugurada divendres al vespre, i les primeres en estrenar-la van ser les patinadores del Club Patí Dertusa. La pista estarà operativa fins al Dia de Reis, 6 de gener. Es tracta d'una iniciativa promoguda per l'entitat que representa els interessos de sis associacions del comerç i la restauració amb més de 800 empreses, i que compta amb el suport de l'Ajuntament de Tortosa, la Diputació de Tarragona, la Generalitat, la Cambra de Comerç i altres entitats i empreses. La pista té un aforament màxim de 40 persones. L'entrada costa 6 euros i inclou el lloguer dels patins i 30 minuts de patinatge. A més, els comerciants també donen vals descompte als clients, tot i que també hi ha descomptes per als escolars del municipi. L'horari de funcionament és similar al del comerç, amb excepció de les vigílies de festa, en què es tancarà més tard.


Iluro Hockey Club » Cinquè Stage OLYMPIA de Setmana Santa\nLes vacances de Setmana Santa ja s’apropen i amb arriba la cinquena edició del ja consolidat Stage Olympia.\nDesprès de quatre anys consolidant-se como una bona opció per els primers dies de Setmana Santa, arribem a una cinquena edició on volem superar-nos i arribar a una participació de record durant els dies 26, 27 i 28 de Març.\nEl Stage, exclusivament de hockey, amb una base metodològica basada en la tècnica individual i en la presa de decisions en els conceptes tàctics bàsics del hockey. Aquesta metodologia va dirigida als nens i nenes de entre 3 i 16 anys i que seran dividits en diferents grups de treball depenen de la seva edat.\nRecordem que el Stage Olympia compta anualment amb una base d’entrenadors de diferents Clubs d’arreu del territori pel que fa d’un Stage totalment diferent any rere any. L’objectiu d’aquesta manera de fer és que les jugadors/es participants s’enriqueixin d’una manera de fer diferent a l’habitual, sense oblidar que l’objectiu principal del Stage Olympia és la millora/perfeccionament dels gestos tècnics i de les situacions jugades bàsiques tots els jugadors/es participants.\nEl Stage Olympia també vol ser un referent d’entrada a nous jugadors que vulguin conèixer i practicar el hockey. Per tant també hi haurà uns entrenaments adaptats per als nous jugadors/es amb l’objectiu que tothom gaudeixi del hockey.\nEls Stage inclou esmorzar i berenar, el dinar que és opcional, es farà càrrec un càtering professional. L’ inscripció inclou una samarreta de regal, seguiment de fotos i vídeos diaris i un munt de sorpreses per aquesta cinquena edició del Stage.\nAquest any es podrà escollir entre tres opcions de preus i estada al Stage:\nG1. Stage Complert, els tres dies de 9:00h a 17:00h amb dinar inclòs. 125 €\nG2. Stage sense dinar, els tres dies de 9:00h a 13:00h i de 15:00h a 17:00h. 109 €\nG3. Stage només matí, els tres dies de 9:00h a 13:00h. 89 €\nEl programa tècnic de treball estarà i la coordinació del Stage es troba en mans de l’Hèctor Caballero i de Carles García que seran un any més, els responsables de la organització del Stage Olympia.\nT’esperem en aquesta cinquena edició.